《赋得列位登青琐送翰林钟编修奉敕归封其父母》
宋代·邓林

制诰文章五色新，纶音褒许重词臣。编摩事业追前史，封拜恩荣及二亲。

玉署清寒无六月，冰函莹洁净纤尘。登瀛只在登青琐，真是群仙队里人。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。